Matovič, Igor, poslanec NR SR (2015-03-20):
Áno, priznám, že vlastne riešiť neplatenie faktúr cez Trestný zákon je v podstate už naháňanie problému tak trošku od chrbta. A určite najlepšie by bolo, aby sme vlastne vzniku takýchto situácií predchádzali. Čiže áno, môžeme si povedať, že aké riešenie? No také, aby podvodníci nepodnikali. To asi nie je úplne v našich rukách, aby sme to dosiahli. A aj podvodník sa dokáže tváriť, keď príde za svojím dodávateľom, od ktorého chce vymámiť niečo na faktúru, sa dokáže tváriť ako pánbožko a fakt mu uveríte, jednoducho nerozoznáte ho. Takže to asi nie je úplne riešenie. Preto my ako ešte s ďalším vlastne alternatívnym riešením prichádzame. Neviem, kedy to príde na rad, zrejme až niekedy budúci týždeň, s takým jedným systémovým opatrením, ktoré by podľa nás pomohlo predchádzať tomu, aby v podstate nejaké takéto podvody vznikali, a to je návrh, aby sme zaviedli pravidlo platiť faktúry do poradia podľa splatnosti. Čiže je to návrh a týmto spôsobom aj chcem trošku zaňho lobovať, že ako by prichádzali faktúry podnikateľovi a či by to bola veľká faktúra, malá faktúra, jednoducho v tom poradí by tieto faktúry vyplácal. Bohužiaľ, dnes to práve funguje potom spôsobom takým, že práve tí podvodníci fungujú tak, že si vyberajú, komu zaplatia. Vyberú si samozrejme tých veľkých, silných, zvyčajne monopolných dodávateľov energií, telekomunikácií a podobne, týmto platia ako hodinky, lebo vedia jednoducho, že by, ak by im nezaplatili, tak by nemal, telefón mu vypnú alebo mu zoberú auto, alebo nebude kúriť, alebo nebude mať elektriku v tom svojom priestore, kde podniká. Ale tým malým drobným pomedzi to, ktorí mu niektorí urobili takú službu, možno niektorí sú jeho zamestnanci niekde na stavbe a pre neho murujú, tak pre nich už peniaze zrazu nemá. Čiže nie, má iba na tie svoje pôžitky, tie si zaplatí a platí tým, ktorí vedia, že majú moc mu nejakým spôsobom privrieť kohútik, ale tých malých, drobných, ktorých si vie nahradiť, tak na nich sa vykašle. A vie, že však stotisíc, tu mám ďalších možno murárov, ktorí na živnosť mi prídu murovať. Prečo by som akurát týmto tridsiatim mal vyplatiť, ktorí mi teraz niekde robili? Možno áno, možno na diaľnici u Širokého. Jednoducho nevyplatím im. Zoberiem si, najmem si ďalších a stále sa nájde pár ďalších, ktorí jednoducho potrebujú z niečoho žiť a uveria mi, že im zaplatím. A toto je systém, ktorý potom spôsobuje, že práve tí malí drobní doplácajú na tých podvodníkov najviac, lebo tí veľkí ich dokážu pritlačiť, alebo poskytujú službu, ktorá je monopolná a tam si nemôžu dovoliť nezaplatiť. Čiže áno, jedna vec je povedať, že zamestnanec, keď má ochranu z Trestného zákona, keď mu niekto nevyplatí mzdu, nech má takú istú ochranu aj živnostník, ktorý fakturuje v podstate iba svoju mzdu. Dáva to logika vecí a ešte raz hovorím, že veľakrát títo živnostníci sú v horšej situácii, ako tí zamestnanci. Nie sú chránení Zákonníkom práce. Boli prinútení doslova situáciou živnosť si urobiť a fakturovať svoju mzdu ako faktúru, ako službu. Ale v skutočnosti sú to, de facto sú to zamestnanci, tzv. tí vynútení živnostníci. Takže títo ľudia si zaslúžia ochranu rovnakú, akú majú zamestnanci dnes na základe Trestného zákona. To je ten návrh, ktorý predkladáme. Ale hovorím, zároveň aj teda lobujem aj to systémové riešenie, aby sme nabrali odvahu si povedať, nieže ty si budeš vyberať, či teraz zaplatíš, si tam, tam, tam a tých malých drobných, budeš ich podvádzať, ale pekne podľa splatnosti veľký, malý, veľká, malá faktúra, všetko rad radom. Zároveň, čo by nám umožnilo to, že by sme, keď by niekto z nás, teda však vlastne veľa z vás podnikalo, alebo máte svoje firmy, tak viete, že keď začínate nejaký obchodný vzťah s niekým, tak je veľmi dobré, aby ste poznali tú druhú stranu, aby ste nemuseli veriť iba na pekné modré oči a nejaké sľuby, ktorými vám hovorí, že zaplatí. Ale ak by sme si zároveň vedeli pozrieť v obchodnom alebo živnostenskom registri jedno číslo, kde by sme videli, koľko dní po splatnosti ten-ktorý podnikateľ v minulom mesiaci, ku koncu mesiaca platil, veľmi by to každému pomohlo. Čiže aj tí, ktorí začínajú podnikať, by mali veľmi dobrú informáciu a vedeli by vlastne, s kým majú dočinenia. Už nemohol prísť podvodník, že on platí ako hodinky, keď on by si na neho pozrel v obchodnom registri a zistil by, že platí po 450 dňoch. Tak ten, kto by začínal podnikať, s takýmto podvodníkom ani by do žiadneho vzťahu nešiel a pôjde radšej s tými, kde vie, že teda platí po 30, po 60, po 15. Pôjde do takého vzťahu, ktorý si môže dovoliť. Čiže hovorím, predkladáme, áno, toto je, toto je taký ten zdvihnutý prst, aby každý podvodník vedel... (Prerušenie vystúpenia predsedajúcim.)